Avis juridique important

|

31984L0569

Neuvoston direktiivi 84/569/ETY, annettu 27 päivänä marraskuuta 1984, direktiivissä 78/660/ETY ECUina ilmaistujen rahamäärien muuttamisesta

Virallinen lehti nro L 314 , 04/12/1984 s. 0028 - 0028 Suomenk. erityispainos Alue 17 Nide 1 s. 0088  Espanjank. erityispainos: Luku 17 Nide 1 s. 0143  Ruotsink. erityispainos Alue 17 Nide 1 s. 0088  Portugalink. erityispainos: Luku 17 Nide 1 s. 0143

NEUVOSTON DIREKTIIVI,annettu 27 päivänä marraskuuta 1984,direktiivissä 78/660/ETY ECUina ilmaistujen rahamäärien muuttamisesta (84/569/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon tiettyihin yhtiömuotoihin kuuluvien yhtiöiden tilinpäätöksistä 25 päivänä heinäkuuta 1978 perustamissopimuksen 54 artiklan 3 kohdan g alakohdan nojalla annetun neuvoston direktiivin 78/660/ETY (1) ja erityisesti sen 53 artiklan 2 kohdan,ottaa huomioon komission ehdotuksen,sekä katsoo, ettäasetuksessa (ETY) N:o 3180/78 (2), sellaisena kuin se on muutettuna asetuksella (ETY) N:o 2626/84 (3), on määritelty uusi laskentayksikkö, ECU,asetuksella (ETY, Euratom) N:o 3308/80 (4) on korvattu käsite "Euroopan laskentayksikkö" käsitteellä "ECU" kaikissa yhteisön oikeudellisissa asiakirjoissa, joita sovellettiin sen tullessa voimaan,direktiivin 78/660/ETY 11 ja 27 artiklassa ja direktiivin 83/349/ETY (5) 6 artiklassa, jossa viitataan ensin mainittuun direktiiviin, sekä direktiivin 84/253/ETY (6) 20 ja 21 artiklassa säädetään taseen loppusummalle ja nettoliikevaihdolle ECUina ilmaistut raja-arvot, joiden alittuessa jäsenvaltiot voivat myöntää eräitä poikkeuksia näiden direktiivien säännöksistä,direktiivin 78/660/ETY 53 artiklan 2 kohdan mukaan neuvosto komission ehdotuksesta arvioi joka viides vuosi direktiivissä ECUina ilmaistut rahamäärät ja tarvittaessa muuttaa niitä yhteisön talouskehityksen ja rahaolojen kehityksen perusteella,ECU ei ole säilyttänyt sitä reaaliarvoa, joka sillä oli direktiiviä 78/660/ETY annettaessa, jaECUn suhteuttamiseksi tuon ajankohdan jälkeiseen rahaolojen kehitykseen sen vasta-arvot kansallisissa valuutoissa tulisi laskea uudelleen direktiivin 78/660/ETY 53 artiklan 2 kohdassa tarkoitettuna päivänä,ON ANTANUT TÄMÄN DIREKTIIVIN:1 artikla Muutetaan direktiiviä 78/660/ETY seuraavasti:1. Direktiivin 11 artiklan:- ensimmäisessä luetelmakohdassa "taseen loppusumma: 1 000 000 ECUa" korvataan seuraavasti: "taseen loppusumma: 1 550 000 ECUa";- toisessa luetelmakohdassa "nettoliikevaihto: 2 000 000 ECUa" korvataan seuraavasti "nettoliikevaihto: 3 200 000 ECUa".2. Direktiivin 27 artiklan:- ensimmäisessä luetelmakohdassa "taseen loppusumma: 4 000 000 ECUa" korvataan seuraavasti: "taseen loppusumma: 6 200 000 ECUa";- toisessa luetelmakohdassa "nettoliikevaihto: 8 000 000 ECUa" korvataan seuraavasti "nettoliikevaihto: 12 800 000 ECUa".3. a) Korvataan 53 artiklan 1 kohta seuraavasti:"1. Tässä direktiivissä noudatetaan ECUn määritelmää, joka on annettu asetuksessa (ETY) N:o 3180/78 (1), sellaisena kuin se on muutettuna asetuksella (ETY) N:o 2626/84 (2). Vasta-arvo kansallisessa valuutassa lasketaan 25 päivän heinäkuuta 1983 kurssin mukaan."b) Alaviite (1) korvataan seuraavilla alaviitteillä:"(1) EYVL N:o L 379, 30.12.1978, s. 1(2) EYVL N:o L 247, 16.9.1984, s. 1"2 artikla Jäsenvaltioiden on viipymättä ilmoitettava komissiolle tämän direktiivin noudattamiseksi voimaan saattamansa lait, asetukset ja hallinnolliset määräykset.3 artikla Tämä direktiivi on osoitettu kaikille jäsenvaltioille.Tehty Brysselissä 27 päivänä marraskuuta 1984.Neuvoston puolestaPuheenjohtajaP. BARRY(1) EYVL N:o L 222, 14.8.1978, s. 11(2) EYVL N:o L 379, 30.12.1978, s. 1(3) EYVL N:o L 247, 16.9.1984, s. 1(4) EYVL N:o L 345, 20.12.1980, s. 1(5) EYVL N:o L 193, 18.7.1983, s. 1(6) EYVL N:o L 126, 12.5.1984, s. 20


Avis juridique important

|

32003L0038

Neuvoston direktiivi 2003/38/EY, annettu 13 päivänä toukokuuta 2003, yhtiömuodoltaan tietynlaisten yhtiöiden tilinpäätöksistä annetun direktiivin 78/660/ETY muuttamisesta euroina ilmaistujen rahamäärien osalta

Virallinen lehti nro L 120 , 15/05/2003 s. 0022 - 0023

Neuvoston direktiivi 2003/38/EY,annettu 13 päivänä toukokuuta 2003,yhtiömuodoltaan tietynlaisten yhtiöiden tilinpäätöksistä annetun direktiivin 78/660/ETY muuttamisesta euroina ilmaistujen rahamäärien osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon yhtiömuodoltaan tietynlaisten yhtiöiden tilinpäätöksistä 25 päivänä heinäkuuta 1978 annetun neljännen neuvoston direktiivin 78/660/ETY(1) ja erityisesti sen 53 artiklan 2 kohdan,ottaa huomioon komission ehdotuksen(2),sekä katsoo seuraavaa:(1) Direktiivin 78/660/ETY 11 ja 27 artiklassa ja konsolidoiduista tilinpäätöksistä 13 päivänä kesäkuuta 1983 annetun seitsemännen neuvoston direktiivin 83/349/ETY(3) 6 artiklassa, jossa viitataan ensin mainittuun direktiiviin, sekä lakisääteisten tilintarkastusten suorittamisesta vastuussa olevien henkilöiden hyväksymisestä 10 päivänä huhtikuuta 1984 annetun direktiivin 84/253/ETY(4) 20 ja 21 artiklassa, joissa viitataan ensin mainittuun direktiiviin, säädetään taseen loppusummalle ja nettoliikevaihdolle euroina ilmaistut raja-arvot, joiden sisällä jäsenvaltiot voivat myöntää poikkeuksia näiden direktiivien eräistä säännöksistä.(2) Koska direktiivin 78/660/ETY voimaantuloa seuraava viides viisivuotiskausi päättyy 24 päivänä heinäkuuta 2003, kyseisten rahamäärien tarkistaminen on suoritettu kuten direktiivissä edellytetään. Tarkistamisen tulosten mukaan euroina ilmaistujen rahamäärien korottaminen on yhteisön talouskehityksen ja rahaolojen perusteella tarpeen.(3) Tämän vuoksi direktiiviä 78/660/ETY olisi muutettava vastaavasti,ON ANTANUT TÄMÄN DIREKTIIVIN:1 artiklaMuutetaan direktiivi 78/660/ETY seuraavasti:1) 11 artiklassa:a) Muutetaan ensimmäinen alakohta seuraavasti:i) korvataan ensimmäisessä luetelmakohdassa sanat "taseen loppusumma: 3125000 euroa" sanoilla "taseen loppusumma: 3650000 euroa";ii) korvataan toisessa luetelmakohdassa sanat "nettoliikevaihto: 6250000 euroa" sanoilla "nettoliikevaihto: 7300000 euroa".b) Lisätään alakohta seuraavasti:"Ensimmäisessä alakohdassa euroina ilmaistut rahamäärät muunnetaan niiden jäsenvaltioiden, jotka eivät ole ottaneet euroa käyttöön, kansalliseksi valuutaksi direktiivin, jossa kyseiset rahamäärät määritetään 53 artiklan 2 kohdassa säädetyn tarkastelun seurauksena, voimaantulopäivänä Euroopan unionin virallisessa lehdessä julkaistun vaihtokurssin mukaan."2) 27 artiklassa:a) Muutetaan ensimmäinen alakohta seuraavasti:i) korvataan ensimmäisessä luetelmakohdassa sanat "taseen loppusumma: 12500000 euroa" sanoilla "taseen loppusumma: 14600000 euroa",ii) korvataan toisessa luetelmakohdassa sanat "nettoliikevaihto: 25000000 euroa" sanoilla "nettoliikevaihto: 29200000 euroa".b) Lisätään alakohta seuraavasti:"Ensimmäisessä alakohdassa euroina ilmaistut rahamäärät muunnetaan niiden jäsenvaltioiden, jotka eivät ole ottaneet euroa käyttöön, kansalliseksi valuutaksi direktiivin, jossa kyseiset rahamäärät määritetään 53 artiklan 2 kohdassa säädetyn tarkastelun seurauksena, voimaantulopäivänä Euroopan unionin virallisessa lehdessä julkaistun vaihtokurssin mukaan."2 artikla1. Jäsenvaltioiden on annettava tämän direktiivin noudattamisen edellyttämät säännökset, kun ne päättävät käyttää hyväkseen direktiivin 78/660/ETY 11 ja 27 artiklassa säädettyä valintaoikeutta. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.3 artiklaTämä direktiivi tulee voimaan päivänä, jona se julkaistaan Euroopan unionin virallisessa lehdessä.4 artiklaTämä direktiivi on osoitettu kaikille jäsenvaltioille.Tehty Brysselissä 13 päivänä toukokuuta 2003.Neuvoston puolestaPuheenjohtajaA.-A. Tsochatzopoulos(1) EYVL L 222, 14.8.1978, s. 11, direktiivi sellaisena kuin se on viimeksi muutettuna direktiivillä 2001/65/EY (EYVL L 283, 27.10.2001, s. 28).(2) Ehdotus tehty 24. tammikuuta 2003 (ei vielä julkaistu virallisessa lehdessä)(3) EYVL L 193, 18.7.1983, s. 1, direktiivi sellaisena kuin se on viimeksi muutettuna direktiivillä 2001/65/EY.(4) EYVL L 126, 12.5.1984, s. 20.


title: Komission direktiivi 2007/3/EY, annettu 2 päivänä helmikuuta 2007 , tekstiilien nimityksistä annetun Euroopan parlamentin ja neuvoston direktiivin 96/74/EY liitteiden I ja II muuttamisesta tekniikan kehitykseen mukauttamiseksi (ETA:n kannalta merkityksellinen teksti )

text:
               3.2.2007

               FI

               Euroopan unionin virallinen lehti

               L 28/12

      KOMISSION DIREKTIIVI 2007/3/EY,
   annettu 2 päivänä helmikuuta 2007,
   tekstiilien nimityksistä annetun Euroopan parlamentin ja neuvoston direktiivin 96/74/EY liitteiden I ja II muuttamisesta tekniikan kehitykseen mukauttamiseksi
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tekstiilien nimityksistä 16 päivänä joulukuuta 1996 annetun Euroopan parlamentin ja neuvoston direktiivin 96/74/EY (1) ja erityisesti sen 16 artiklan 1 kohdan,
   sekä katsoo seuraavaa:

               (1)

               Direktiivissä 96/74/EY vahvistetaan tuotteiden selosteita ja merkintöjä koskevat säännöt tuotteissa olevien tekstiilien kuitusisällön osalta, millä pyritään varmistamaan kuluttajien etujen suojelu. Tekstiilituotteita saa saattaa yhteisössä markkinoille ainoastaan, jos ne ovat kyseisen direktiivin säännösten mukaiset.

               (2)

               Teknisen työryhmän viimeaikaisten havaintojen perusteella on tarpeen lisätä elasto-olefiinikuitu direktiivin 96/74/EY liitteissä I ja II lueteltuihin kuituihin kyseisen direktiivin mukauttamiseksi tekniikan kehitykseen.

               (3)

               Sen vuoksi direktiiviä 96/74/EY olisi muutettava.

               (4)

               Tässä direktiivissä säädetyt toimenpiteet ovat tekstiilien nimityksiä ja merkintää koskevia direktiivejä käsittelevän komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Muutetaan direktiivi 96/74/EY seuraavasti:

               1)

               Lisätään liitteeseen I rivi 46 seuraavasti:

                           ”46

                           Elasto-olefiini

                           Kuitu koostuu vähintään 95-prosenttisesti (massaltaan) osittain silloitetuista makromolekyyleistä, jotka sisältävät etyleeniä ja vähintään yhtä muuta olefiinia, ja palautuu nopeasti ja merkittävästi alkuperäiseen pituuteensa, kun se on venytetty puolitoistakertaiseen pituuteensa ja päästetty vapaaksi.”

               2)

               Lisätään liitteeseen II 46 kohta seuraavasti:

                           ”46

                           Elasto-olefiini

                           1,50”

         2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 2 päivänä helmikuuta 2008. Niiden on toimitettava nämä säännökset kirjallisina komissiolle viipymättä sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltiot säätävät siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 2 päivänä helmikuuta 2007.

            Komission puolesta

         Günter VERHEUGEN

            Varapuheenjohtaja

      (1)  EYVL L 32, 3.2.1997, s. 38. Direktiivi sellaisena kuin se on viimeksi muutettuna komission direktiivillä 2006/3/EY (EUVL L 5, 10.1.2006, s. 14).


Avis juridique important

|

31983L0229

Neuvoston direktiivi 83/229/ETY, annettu 25 päivänä huhtikuuta 1983, regeneroidusta selluloosasta valmistetusta kalvosta tehtyjä, elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä

Virallinen lehti nro L 123 , 11/05/1983 s. 0031 - 0039 Suomenk. erityispainos Alue 13 Nide 12 s. 0174  Espanjank. erityispainos: Luku 13 Nide 14 s. 0052  Ruotsink. erityispainos Alue 13 Nide 12 s. 0174  Portugalink. erityispainos: Luku 13 Nide 14 s. 0052

NEUVOSTON DIREKTIIVI,annettu 25 päivänä huhtikuuta 1983,regeneroidusta selluloosasta valmistetusta kalvosta tehtyjä, elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä (83/229/ETY)EUROOPAN YHTEISÖJEN NEUVOSTO, JOKAottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon elintarvikkeiden kanssa kosketukseen joutuvia tarvikkeita koskevan jäsenvaltioiden lainsäädännön lähentämisestä 23 päivänä marraskuuta 1976 annetun neuvoston direktiivin 76/893/ETY(1) ja erityisesti sen 3 artiklan,ottaa huomioon komission ehdotuksen(2),ottaa huomioon Euroopan parlamentin lausunnon(3),ottaa huomioon talous- ja sosiaalikomitean lausunnon(4),sekä katsoo, ettädirektiivin 76/893/ETY 2 artiklassa säädetään, että tarvikkeista ei niiden ainesosia saa siirtyä elintarvikkeisiin sellaisia määriä, että ihmisten terveys saattaisi vaarantua tai että elintarvikkeiden koostumus saattaisi muuttua tavalla, joka ei ole hyväksyttävissä,regeneroidusta selluloosasta valmistetun kalvon osalta direktiivin 76/893/ETY, jonka yleisiä säännöksiä voidaan myös soveltaa kyseessä olevassa tapauksessa, 3 artiklassa tarkoitettu erityisdirektiivi on sopiva keino tämän tavoitteen toteuttamiseksi,regeneroidusta selluloosasta valmistetuista synteettisistä kuorista tulisi säätää erityissäännöksillä,menetelmä, jolla osoitetaan, että väriaineiden siirtymistä ei tapahdu, tulisi laatia myöhemmässä vaiheessa,kansalliset säännökset jäävät voimaan, kunnes puhtausvaatimukset ja analyysimenetelmät laaditaan,sallittujen aineiden luettelon laatiminen, täydennettynä prosentteina ilmaistuilla käytettäviksi sallituilla enimmäismäärillä, on tässä erityistapauksessa riittävä direktiivin 76/893/ETY 2 artiklassa säädetyn tavoitteen toteuttamiseksi,kuluttajan terveyden suojelemiseksi tulisi välttää suoraa kosketusta elintarvikkeen ja regeneroidun selluloosakalvon painatusta sisältävien pintojen välillä,neuvosto ei voi tehdä lopullista päätöstä tällä hetkellä tiettyjen ftalaatteja koskevan tieteellisen tiedon tulkintavaikeuksien vuoksi,regeneroidun selluloosakalvon valmistuksessa käytettyjen väriaineiden elintarvikkeisiin kohdistuvan mahdollisen siirtymisen määrittämiseksi tarvittavan menetelmän antaminen on teknistä täytäntöönpanoa, jonka tulisi olla komission tehtävänä menettelyn yksinkertaistamiseksi ja nopeuttamiseksi, ja niitä tapauksia varten, joissa neuvosto siirtää komissiolle toimivallan elintarvikkeiden kanssa kosketukseen joutuvia tarvikkeita koskevien säännösten täytäntöönpanoon, tulisi säätää menettelystä jäsenvaltioiden ja komission tiiviin yhteistyön toteuttamiseksi neuvoston päätöksellä 69/414/ETY(5) perustetussa pysyvässä elintarvikekomiteassa,ON ANTANUT TÄMÄN DIREKTIIVIN:1 artikla1. Tämä direktiivi on direktiivin 76/893/ETY 3 artiklassa tarkoitettu erityisdirektiivi.2. Tämä direktiivi koskee liitteessä I määriteltyä regeneroitua selluloosakalvoa, joka:a) sellaisenaan muodostaa valmiin tuotteen; taib) on osa muita aineita sisältävästä valmiista tuotteesta ja on tarkoitettu joutumaan tai käyttötarkoituksensa mukaisesti joutuu elintarvikkeiden kanssa kosketukseen.3. Tämä direktiivi ei koske:a) regeneroitua selluloosakalvoa, jolla sillä puolella, joka on tarkoitettu joutumaan tai käyttötarkoituksensa mukaisesti joutuu elintarvikkeiden kanssa kosketukseen, on pinnoite, jonka paino ylittää 50 mg/dm²,b) regeneroidusta selluloosasta valmistettuja synteettisiä kuoria.2 artikla1. Vain liitteessä II lueteltuja aineita tai aineryhmiä saa käyttää regeneroidun selluloosakalvon valmistuksessa ja vain liitteessä säädetyin ehdoin.2. Poiketen siitä, mitä 1 kohdassa säädetään, muita kuin liitteessä II mainittuja aineita voidaan käyttää, jos näitä aineita käytetään väriaineina (värit ja pigmentit) tai sideaineina, jos näitä aineita ei siirry havaittavia määriä elintarvikkeisiin määritettynä direktiivin 76/893/ETY 10 artiklassa säädettyä menettelyä noudattaen.3 artiklaRegeneroidun selluloosakalvon painatusta sisältävät pinnat eivät saa joutua kosketukseen elintarvikkeen kanssa.4 artikla1. Jäsenvaltioiden on muutettava lakeja, asetuksia ja hallinnollisia määräyksiä tämän direktiivin noudattamisen edellyttämällä tavalla ja ilmoitettava tästä komissiolle viipymättä. Näin muutettu lainsäädäntö on pantava täytäntöön siten, että:- tämän direktiivin säännösten mukaisen regeneroidun selluloosakalvon pitäminen kaupan sallitaan viimeistään 1 päivästä tammikuuta 1985 alkaen,- regeneroidun selluloosakalvon, joka ei ole tämän direktiivin säännösten mukainen, pitäminen kaupan kielletään 1 päivästä tammikuuta 1986 alkaen.2. Jäsenvaltiot voivat kuitenkin olla hyväksymättä jäljempänä lueteltujen aineiden käyttöä regeneroidun selluloosakalvon valmistuksessa, jos kalvo on tarkoitettu joutumaan tai käyttötarkoituksensa mukaisesti joutuu rasvaa sisältävien elintarvikkeiden kanssa kosketukseen, sikäli kuin mainitut aineet saattavat siirtyä kyseessä olevaan rasvaan:- butylbentsylftalaatti- butylmetylkarboksibutylftalaatti [= butylftalylbutylglykolaatti]- di-n-butyl- ja di-isobutylftalaatti- disykloheksylftalaatti- di(metylsykloheksyl)ftalaatti ja sen isomeerit [= sekstolftalaatti]- metylmetylkarboksietylftalaatti [metylftalyletylglykolaatti]Neuvosto päättää perustamissopimuksen 100 artiklan mukaisesti vastaisista näitä aineita koskevista säännöksistä 1 päivään heinäkuuta 1986 mennessä.5 artiklaTämä direktiivi on osoitettu kaikille jäsenvaltioille.Tehty Luxemburgissa 25 päivänä huhtikuuta 1983.Neuvoston puolestaPuheenjohtajaH.-W. LAUTENSCHLAGER(1) EYVL N:o L 340, 9.12.1976, s. 19(2) EYVL N:o C 235, 15.9.1981, s. 3(3) EYVL N:o C 149, 14.6.1982, s. 106(4) EYVL N:o C 230, 10.9.1981, s. 8(5) EYVL N:o L 291, 19.11.1969, s. 9LIITE IREGENEROIDUN SELLULOOSAKALVON MÄÄRITELMÄRegeneroitu selluloosakalvo on ohut levymäinen materiaali, joka on valmistettu kierrättämättömästä puusta tai puuvillasta saadusta puhdistetusta selluloosasta. Teknisten vaatimusten mukaisesti sopivia aineita voidaan lisätä joko massaan tai kalvon pintaan. Regeneroitu selluloosakalvo voi olla pinnoitettu joko yhdeltä tai molemmilta puolilta.LIITE IILUETTELO AINEISTA, JOIDEN KÄYTTÖ ON SALLITTU REGENEROIDUN SELLULOOSAKALVON VALMISTUKSESSAHuomaa: - tässä liitteessä prosenttiluvut on ilmaistu paino-osuuksina (w/w) laskettuna vedettömästä regeneroidusta selluloosakalvosta;- tavanomaiset tekniset nimitykset on annettu hakasuluissa.I OSA>TAULUKON PAIKKA>II OSA>TAULUKON PAIKKA>


title: Euroopan parlamentin ja neuvoston direktiivi 2009/49/EY, annettu 18 päivänä kesäkuuta 2009 , neuvoston direktiivien 78/660/ETY ja 83/349/ETY muuttamisesta keskisuuria yhtiöitä koskevien tiettyjen julkistamisvaatimusten sekä konsolidoitujen tilinpäätösten laatimista koskevan velvoitteen osalta (ETA:n kannalta merkityksellinen teksti)

text:
               26.6.2009

               FI

               Euroopan unionin virallinen lehti

               L 164/42

      EUROOPAN PARLAMENTIN JA NEUVOSTON DIREKTIIVI 2009/49/EY,
   annettu 18 päivänä kesäkuuta 2009,
   neuvoston direktiivien 78/660/ETY ja 83/349/ETY muuttamisesta keskisuuria yhtiöitä koskevien tiettyjen julkistamisvaatimusten sekä konsolidoitujen tilinpäätösten laatimista koskevan velvoitteen osalta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 44 artiklan 1 kohdan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Maaliskuun 8 ja 9 päivänä 2007 kokoontuneen Eurooppa-neuvoston puheenjohtajan päätelmissä korostettiin, että hallinnollisen rasituksen vähentäminen on tärkeää Euroopan talouden elvyttämiselle, erityisesti, koska siitä voi olla hyötyä pienille ja keskisuurille yhtiöille. Se painotti, että hallinnollisten rasitteiden vähentäminen edellyttää sekä Euroopan unionin että jäsenvaltioiden vahvaa yhteistä pyrkimystä.

               (2)

               Tilinpäätökset ja tilintarkastus on määritelty aloiksi, joilla yhtiöiden hallinnollista rasitusta voidaan vähentää yhteisössä.

               (3)

               Yritysten liiketoimintaympäristön yksinkertaistamisesta yhtiöoikeuden, tilinpäätösten ja tilintarkastuksen alalla 10 päivänä heinäkuuta 2007 annetussa komission tiedonannossa yksilöidään muutokset, jotka on tarpeen tehdä yhtiömuodoltaan tietynlaisten yhtiöiden tilinpäätöksistä 25 päivänä heinäkuuta 1978 annettuun neljänteen neuvoston direktiiviin 78/660/ETY (3) ja konsolidoiduista tilinpäätöksistä 13 päivänä kesäkuuta 1983 annettuun seitsemänteen neuvoston direktiiviin 83/349/ETY (4). Erityishuomiota kiinnitettiin pienten ja keskisuurten yhtiöiden raportointivaatimusten edelleen keventämiseen.

               (4)

               Aiemmin on tehty joitakin muutoksia, jotta direktiivien 78/660/ETY ja 83/349/ETY soveltamisalaan kuuluvat yhtiöt voisivat käyttää IFRS-standardien (International Financial Reporting Standards) mukaisia tilinpäätösmenetelmiä. Kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (5) nojalla yhtiöiden, joiden arvopapereita otetaan kaupankäynnin kohteeksi säännellyillä markkinoilla jossakin jäsenvaltiossa, on laadittava konsolidoidut tilinpäätöksensä IFRS-standardien mukaisesti, ja ne on tästä syystä vapautettu useimmista direktiivien 78/660/ETY ja 83/349/ETY mukaisista vaatimuksista. Mainitut direktiivit luovat kuitenkin edelleen perustan pienten ja keskisuurten yhtiöiden tilinpäätöksille yhteisössä.

               (5)

               Pieniin ja keskisuuriin yhtiöihin sovelletaan usein samoja sääntöjä kuin suurempiin yhtiöihin, mutta niiden erityisiä tilinpäätöstarpeita on vain harvoin arvioitu. Erityisesti julkistamisvaatimusten kasvava määrä aiheuttaa tällaisille yhtiöille huolta. Laajaa raportointia edellyttävät säännöt aiheuttavat taloudellisen taakan ja voivat ehkäistä pääoman tehokasta käyttöä tuotantotarkoituksiin.

               (6)

               Asetuksen (EY) N:o 1606/2002 soveltaminen on korostanut myös tarvetta selkeyttää direktiivissä 83/349/ETY edellytettyjen tilinpäätösstandardien ja IFRS-standardien välistä suhdetta.

               (7)

               Kun perustamismenot voidaan kirjata taseen vastaavaa-puolelle, direktiivin 78/660/ETY 34 artiklan 2 kohdassa edellytetään, että näistä menoista on annettava selvitys liitetiedoissa. Pienet yhtiöt voidaan mainitun direktiivin 44 artiklan 2 kohdan mukaisesti vapauttaa tästä julkistamisvelvoitteesta. Tarpeettoman hallinnollisen rasituksen vähentämiseksi olisi oltava mahdollista vapauttaa myös keskisuuret yhtiöt tästä julkistamisvaatimuksesta.

               (8)

               Direktiivissä 83/349/ETY edellytetään, että emoyhtiö laatii konsolidoidun tilinpäätöksen, vaikka ainoa tytäryritys tai kaikki tytäryritykset kokonaisuudessaan olisivat merkitykseltään vähäisiä mainitun direktiivin 16 artiklan 3 kohdan soveltamiseksi. Tästä syystä nämä yhtiöt kuuluvat asetuksen (EY) N:o 1606/2002 soveltamisalaan, ja niiden on laadittava konsolidoidut tilinpäätökset IFRS-standardien mukaisesti. Tätä vaatimusta pidetään työläänä, jos emoyhtiöllä on ainoastaan merkitykseltään vähäisiä tytäryrityksiä. Sen vuoksi emoyhtiö olisi vapautettava velvoitteesta laatia konsolidoitu tilinpäätös ja konsolidoitu toimintakertomus, jos sillä on ainoastaan sellaisia tytäryrityksiä, jotka katsotaan merkitykseltään vähäisiksi sekä yksittäisinä että kokonaisuutena. Vaikka tämä lakiin perustuva velvoite olisi poistettava, emoyhtiön olisi silti voitava omasta aloitteestaan laatia konsolidoitu tilinpäätös ja konsolidoitu vuosikertomus.

               (9)

               Jäsenvaltiot eivät voi riittävällä tavalla saavuttaa tämän direktiivin tavoitetta eli keskisuuria yhtiöitä koskeviin tiettyihin julkistamisvaatimuksiin sekä konsolidoitujen tilinpäätösten laatimista koskevaan velvoitteeseen liittyvien hallinnollisten rasitteiden vähentämistä, vaan se voidaan toiminnan laajuuden ja vaikutusten vuoksi saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tämän tavoitteen saavuttamiseksi tarpeen.

               (10)

               Sen vuoksi direktiivit 78/660/ETY ja 83/349/ETY olisi muutettava.

               (11)

               Paremmasta lainsäädännöstä tehdyn toimielinten välisen sopimuksen (6) 34 kohdan mukaisesti jäsenvaltioita kannustetaan laatimaan itseään varten ja yhteisön edun vuoksi omia taulukoitaan, joista ilmenee mahdollisuuksien mukaan tämän direktiivin ja sen kansallisen lainsäädännön osaksi saattamisen edellyttämien toimenpiteiden välinen vastaavuus, ja julkaisemaan ne,

         OVAT ANTANEET TÄMÄN DIREKTIIVIN:
   1 artikla
   Direktiivin 78/660/ETY muuttaminen
   Korvataan direktiivin 78/660/ETY 45 artiklan 2 kohdan toisen alakohdan ensimmäinen virke seuraavasti:
   ”Jäsenvaltiot voivat sallia 27 artiklassa tarkoitettujen yhtiöiden jättävän 34 artiklan 2 kohdassa ja 43 artiklan 1 kohdan 8 alakohdassa tarkoitetut tiedot ilmoittamatta.”
   2 artikla
   Direktiivin 83/349/ETY muuttaminen
   Lisätään direktiivin 83/349/ETY 13 artiklaan kohta seuraavasti:

      ”2 a.   Jonkin jäsenvaltion lainsäädännön soveltamisalaan kuuluvat emoyhtiöt, joilla on 16 artiklan 3 kohdan soveltamiseksi ainoastaan merkitykseltään vähäisiä tytäryrityksiä sekä yksittäisinä että kokonaisuutena, vapautetaan 1 artiklan 1 kohdan mukaisesta velvoitteesta, sanotun kuitenkaan rajoittamatta 4 artiklan 2 kohdan sekä 5 ja 6 artiklan soveltamista.”

   3 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 2011. Niiden on ilmoitettava tästä komissiolle viipymättä.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   4 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä kesäkuuta 2009.

            Euroopan parlamentin puolesta

            Puhemies

         H.-G.PÖTTERING

            Neuvoston puolesta

            Puheenjohtaja

         Š. FÜLE

      (1)  EUVL C 77, 31.3.2009, s. 37.

      (2)  Euroopan parlamentin lausunto, annettu 18. joulukuuta 2008 (ei vielä julkaistu virallisessa lehdessä), ja neuvoston päätös, tehty 11. toukokuuta 2009.

      (3)  EYVL L 222, 14.8.1978, s. 11.

      (4)  EYVL L 193, 18.7.1983, s. 1.

      (5)  EYVL L 243, 11.9.2002, s. 1.

      (6)  EUVL C 321, 31.12.2003, s. 1.


Avis juridique important

|

31988L0490

Komission direktiivi 88/490/ETY, annettu 22 päivänä heinäkuuta 1988, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kymmenennen kerran

Virallinen lehti nro L 259 , 19/09/1988 s. 0001 - 0024 Suomenk. erityispainos Alue 15 Nide 9 s. 0003  Ruotsink. erityispainos Alue 15 Nide 9 s. 0003

KOMISSION DIREKTIIVI,annettu 22 päivänä heinäkuuta 1988,vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kymmenennen kerran (88/490/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(1), sellaisena kuin se on viimeksi muutettuna direktiivillä 79/831/ETY(2), ja erityisesti sen 19 artiklan,sekä katsoo, ettädirektiivin 67/548/ETY liitteeseen I sisältyy vaarallisten aineiden luettelo, jota on täydennetty kunkin aineen luokitus- ja merkitsemismenettelyjä koskevilla tiedoilla; vaarallisten aineiden luettelon tarkastelun perusteella sitä on mukautettava nykyiseen tieteen ja tekniikan tasoon,direktiivin 67/548/ETY liitteessä IV olevaan D kohtaan sisältyvät vaarallisten aineiden ja valmisteiden luokitus- ja merkitsemisohjeet; on tarpeen korjata tämän liitteen tietyn turvallisuusohjeen sisältävän lausekkeen (S-lausekkeen) ranskankielisiä valintaperusteita, jatässä direktiivissä säädetyt toimenpiteet ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,ON ANTANUT TÄMÄN DIREKTIIVIN:1 artikla Muutetaan direktiivi 67/548/ETY seuraavasti:1 Liite I (vaarallisten aineiden luettelo):1.1 Lisätään liitteen I johdannossa huomautuksen E jälkeen huomautus F seuraavasti:"Huomautus FTämä aine voi sisältää stabilointiainetta. Jos aineen vaaralliset ominaisuudet muuttuvat stabilointiaineen vaikutuksesta liitteen I päällysmerkinnässä ilmoitetulla tavalla, aineelle on laadittava päällysmerkintä vaarallisia valmisteita koskevien sääntöjen mukaisesti."1.2 Korvataan direktiivin 67/548/ETY liitteen I samat ETY-numerot sisältävien aineiden nimi, CAS-numero, luokitus ja merkinnät tämän direktiivin liitteen I tiedoilla.1.3 Lisätään tämän direktiivin liitteeseen II sisältyvät aineet direktiivin 67/548/ETY liitteeseen I.2 Liitteessä VI oleva D kohta (vaarallisten aineiden ja valmisteiden luokitus- ja merkitsemisohjeet):Korvataan ranskankielisen toisinnon 4 luvun (turvallisuusohjeita sisältävien lausekkeiden valinta) lausekkeen S 16 (Tenir à l'écart de toute source d' ignition -ne pas fumer) alakohdassa "applicabilité" virke "substances et préparations susceptibles de réagir ou de se décomposer spontanément sous l' effet de la chaleur" virkkeellä "liquides et gaz extrêmement inflammables ou facilement inflammables".2 artikla Jäsenvaltioiden on annettava ja julkaistava tämän direktiivin noudattamisen edellyttämät säännökset viimeistään 1 päivänä tammikuuta 1990 ja ilmoitettava tästä komissiolle viipymättä.Niiden on pantava nämä säännökset täytäntöön viimeistään 1 päivästä heinäkuuta 1990 alkaen.3 artikla Tämä direktiivi on osoitettu kaikille jäsenvaltioille.Tehty Brysselissä 22 päivänä heinäkuuta 1988.Komission puolestaStanley CLINTON DAVISKomission jäsen(1) EYVL N:o 196, 16.8.1967, s. 1(2) EYVL N:o L 259, 15.10.1979, s. 10LIITE I >VIITTAUS KAAVIOON>ANEXO I - BILAG I - ANHANG I -ÐAPAPTHMA I - ANNEX I - ANNEXE I - ALLEGATO I - BIJLAGE I - ANEXO I >VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>


Avis juridique important

|

32003L0051

Euroopan parlamentin ja neuvoston direktiivi 2003/51/EY, annettu 18 päivänä kesäkuuta 2003, yhtiömuodoltaan tietynlaisten yhtiöiden, pankkien ja muiden rahoituslaitosten sekä vakuutusyritysten tilinpäätöksistä ja konsolidoiduista tilinpäätöksistä annettujen direktiivien 78/660/ETY, 83/349/ETY, 86/635/ETY ja 91/674/ETY muuttamisesta (ETA:n kannalta merkityksellinen teksti)

Virallinen lehti nro L 178 , 17/07/2003 s. 0016 - 0022

Euroopan parlamentin ja neuvoston direktiivi 2003/51/EY,annettu 18 päivänä kesäkuuta 2003,yhtiömuodoltaan tietynlaisten yhtiöiden, pankkien ja muiden rahoituslaitosten sekä vakuutusyritysten tilinpäätöksistä ja konsolidoiduista tilinpäätöksistä annettujen direktiivien 78/660/ETY, 83/349/ETY, 86/635/ETY ja 91/674/ETY muuttamisesta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 44 artiklan 1 kohdan,ottavat huomioon komission ehdotuksen(1),ottavat huomioon Euroopan talous- ja sosiaalikomitean lausunnon(2),noudattavat perustamissopimuksen 251 artiklassa määrättyä menettelyä(3),sekä katsovat seuraavaa:(1) Lissabonissa 23 ja 24 päivänä maaliskuuta 2000 kokoontunut Eurooppa-neuvosto korosti tarvetta nopeuttaa rahoituspalvelujen sisämarkkinoiden loppuunsaattamista, asetti rahoituspalveluja koskevan komission toimintasuunnitelman täytäntöönpanon määräajaksi vuoden 2005 ja kehotti parantamaan tilinpäätöstietojen vertailtavuutta niiden yhteisön alueella toimivien yhtiöiden osalta, joiden arvopaperit on otettu kaupankäynnin kohteeksi säännellyillä markkinoilla, jäljempänä "julkisesti noteeratut yhtiöt".(2) Komissio julkaisi 13 päivänä kesäkuuta 2000 tiedonannon "EU:n tilinpäätösraportoinnin strategia: tie eteenpäin", jossa ehdotettiin, että kaikki julkisesti noteeratut yhtiöt laativat viimeistään vuonna 2005 konsolidoidut tilinpäätöksensä yhtenäisten standardien eli kansainvälisten tilinpäätösstandardien (IAS) mukaisesti.(3) Kansainvälisten tilinpäätösstandardien soveltamisesta 19 päivänä heinäkuuta 2002 annetussa Euroopan parlamentin ja neuvoston asetuksessa (EY) N:o 1606/2002(4), jäljempänä "IAS-asetus", on otettu käyttöön vaatimus, jonka mukaan vuodesta 2005 alkaen kaikkien julkisesti noteerattujen yhtiöiden on laadittava konsolidoidut tilinpäätöksensä yhteisössä sovellettavaksi hyväksyttyjen IAS-standardien mukaisesti. Asetuksessa annetaan jäsenvaltioille myös mahdollisuus sallia hyväksyttyjen IAS-standardien soveltaminen tai vaatia niiden soveltamista yhtiöiden tilinpäätösten valmistelussa sekä sallia hyväksyttyjen IAS-standardien soveltaminen tai vaatia niiden soveltamista muiltakin kuin julkisesti noteeratuilta yhtiöiltä.(4) IAS-asetuksessa säädetään, että kansainvälisen tilinpäätösstandardin hyväksyminen yhteisössä sovellettavaksi edellyttää, että standardi täyttää yhtiömuodoltaan tietynlaisten yhtiöiden tilinpäätöksistä 25 päivänä heinäkuuta 1978 annetussa neljännessä neuvoston direktiivissä 78/660/ETY(5) ja konsolidoiduista tilinpäätöksistä 13 päivänä kesäkuuta 1983 annetussa seitsemännessä neuvoston direktiivissä 83/349/ETY(6) asetetun perusvaatimuksen, jonka mukaan standardia soveltamalla saadaan oikea ja riittävä kuva yhtiön taloudellisesta asemasta ja tuloksesta. Tätä periaatetta tarkastellaan mainittujen direktiivien perusteella, mutta tiukkaa yhdenmukaisuutta edellä mainittujen direktiivien kaikkien säännösten kanssa ei edellytetä.(5) Koska direktiivien 78/660/ETY ja 83/349/ETY soveltamisalaan kuuluvien yritysten tilinpäätöksissä ja konsolidoiduissa tilinpäätöksissä, joita ei laadita IAS-asetuksen mukaisesti, noudatettavien yhteisön tilinpäätösvaatimusten pääasiallisena lähteenä säilyvät mainitut direktiivit, on tärkeää, että yrityksillä, jotka soveltavat IAS-standardeja, ja yrityksillä, jotka eivät niitä sovella, on tasapuoliset toimintaedellytykset.(6) Sekä IAS-standardien hyväksymiseksi että direktiivien 78/660/ETY ja 83/349/ETY soveltamiseksi on suotavaa, että mainitut direktiivit noudattavat kansainvälisen tilinpäätöskäytännön kehitystä. Komission tiedonannossa "Tilinpäätösten yhdenmukaistaminen: Kansainvälistä yhdenmukaistamista koskeva uusi strategia" Euroopan unionia kehotettiin tältä osin toimimaan niin, että yhdenmukaisuus yhteisön tilinpäätösdirektiivien sekä kansainvälisen tilinpäätösstandardin puitteissa ja erityisesti IAS-komiteassa tehtävän kansainvälisten tilinpäätösstandardien kehitystyön välillä säilyy.(7) Jäsenvaltioilla olisi oltava mahdollisuus muuttaa tulostilin ja taseen esitystapaa kansainvälisen kehityksen mukaisesti, jota edustavat kansainvälisen tilinpäätösstandardilautakunnan (International Accounting Standards Board, IASB) antamat standardit.(8) Jäsenvaltioilla olisi oltava mahdollisuus sallia uudelleenarvostuksen ja käyvän arvon soveltaminen tai vaatia niiden soveltamista kansainvälisen kehityksen mukaisesti, jota edustavat IASB:n antamat standardit.(9) Toimintakertomus ja konsolidoitu toimintakertomus ovat tilinpäätösraportoinnin tärkeitä osia. On tarpeen laajentaa nykyisiä vaatimuksia parhaiden nykykäytäntöjen perusteella, jotta toimintakertomukset antaisivat oikean kuvan yhtiön liiketoiminnan kehittymisestä ja yhtiön tilasta, ottaen huomioon liiketoiminnan laajuus ja monimuotoisuus, ja jotta selostusten laatu yhdenmukaistuu ja annetaan lisäohjeita tiedoista, joita "oikean kuvan" antavan selostuksen on sisällettävä. Annettavat tiedot eivät saisi rajoittua yhtiön liiketoiminnan taloudellisiin näkökohtiin. Tämän odotetaan tarvittaessa johtavan yhtiön kehityksen, tuloksellisuuden ja tilan ymmärtämisen kannalta merkityksellisten ympäristönäkökohtien, sosiaalisten ja muiden näkökohtien analysointiin. Tämä on myös ympäristöasioiden kirjaamisesta, laskennasta ja julkistamisesta yritysten tilinpäätöksissä ja toimintakertomuksissa 30 päivänä toukokuuta 2001 annetun komission suosituksen 2001/453/EY(7) mukaista. Ottaen kuitenkin huomioon tilinpäätösraportoinnin alan kehittyvä luonne ja tietynkokoisille yrityksille mahdollisesti koituva rasite jäsenvaltiot voivat vapauttaa nämä yritykset velvoitteesta antaa muita kuin taloudellisia tietoja toimintakertomuksessa.(10) Tilintarkastuskertomuksen laatimisen ja esitystavan erot vähentävät vertailtavuutta ja vaikeuttavat tämän tilinpäätösten tärkeän osan ymmärtämistä. Yhdenmukaisuutta olisi edistettävä tilintarkastuskertomuksen muotoa ja sisältöä koskeviin erityisvaatimuksiin parhaiden nykykäytäntöjen perusteella tehtävien muutosten avulla. Perusvaatimus, jonka mukaan tilintarkastajien on annettava lausuntonsa siitä, antaako tilinpäätös tai konsolidoitu tilinpäätös oikean ja riittävän kuvan asiaankuuluvan tilinpäätössäännöstön mukaisesti, ei merkitse rajoitusta tämän lausunnon laajuuteen, vaan selkeyttää yhteyttä, jossa se esitetään.(11) Näin ollen direktiivejä 78/660/ETY ja 83/349/ETY olisi muutettava vastaavasti. Lisäksi on tarpeen muuttaa pankkien ja muiden rahoituslaitosten tilinpäätöksistä ja konsolidoiduista tilinpäätöksistä 8 päivänä joulukuuta 1986 annettua neuvoston direktiiviä 86/635/ETY(8).(12) IASB kehittää vakuutustoimintoihin sovellettavia tilinpäätösstandardeja ja tekee niihin parannuksia.(13) Vakuutusyritysten olisi myös sallittava käyttää käypään arvoon arvostamista tilinpäätöksissä IASB:n antamien asianmukaisten standardien mukaisesti.(14) Näin ollen olisi muutettava vakuutusyritysten tilinpäätöksistä ja konsolidoiduista tilinpäätöksistä 19 päivänä joulukuuta 1991 annettua neuvoston direktiiviä 91/674/ETY(9).(15) Näillä muutoksilla poistetaan kaikki ristiriitaisuudet toisaalta direktiivien 78/660/ETY, 83/349/ETY, 86/635/ETY ja toisaalta 91/674/ETY ja 1 päivänä toukokuuta 2002 voimassa olevien IAS-standardien välillä,OVAT ANTANEET TÄMÄN DIREKTIIVIN:1 artiklaMuutetaan direktiivi 78/660/ETY seuraavasti:1) Lisätään 2 artiklan 1 kohtaan alakohta seuraavasti:"Jäsenvaltiot voivat sallia tai vaatia, että tilinpäätökseen sisällytetään ensimmäisessä alakohdassa mainittujen asiakirjojen lisäksi muita asiakirjoja."2) Lisätään 4 artiklaan kohta seuraavasti:"6. Jäsenvaltiot voivat sallia tai vaatia, että liiketoimen tai sopimuksen tosiasiallinen luonne otetaan huomioon esitettäessä lukuja tuloslaskelman ja taseen erissä. Tämän salliminen tai vaatiminen voidaan rajoittaa koskemaan tiettyjä yhtiöryhmiä ja/tai konsolidoiduista tilinpäätöksistä 13 päivänä kesäkuuta 1983 annetussa seitsemännessä neuvoston direktiivissä 83/349/ETY(10) määriteltyjä konsolidoituja tilinpäätöksiä."3) Lisätään 8 artiklaan kohta seuraavasti:"Jäsenvaltiot voivat sallia tai vaatia, että yhtiöt käyttävät muutoin säädettyjen tai sallittujen esittämistapojen sijasta 10 a artiklan mukaista taseen esittämistapaa."4) Ei koske suomenkielistä versiota: 9 artiklassa olevan jakson "Vastattavat" erän B otsake säilyy ennallaan.5) Ei koske suomenkielistä versiota: 10 artiklassa olevan erän J otsake säilyy ennallaan.6) Lisätään artikla seuraavasti:" 10 a artiklaSen sijaan, että taseen erät esitetään 9 ja 10 artiklan mukaisesti, jäsenvaltiot voivat sallia tai vaatia, että yhtiöt tai tietyt yhtiöryhmät esittävät taseen nämä erät jakaen ne lyhyt- ja pitkäaikaisiin eriin, mikäli tietosisältö vastaa vähintään 9 ja 10 artiklassa edellytettyä."7) Muutetaan 20 artikla seuraavasti:a) Korvataan 1 kohta seuraavasti:"1. Varaukset on tarkoitettu sellaisia luonteeltaan selvästi määriteltyjä vastuita varten, jotka tilinpäätöspäivänä ovat joko todennäköisiä tai varmoja mutta joiden määrä ja syntymisen ajankohta on epävarma."b) Korvataan 3 kohta seuraavasti:"3. Varauksia ei saa merkitä suoraan vastaaviin merkittyjen erien arvonvähennyksiksi."8) Lisätään 22 artiklaan kohta seuraavasti:"Jäsenvaltiot voivat 2 artiklan 1 kohdasta poiketen sallia tai vaatia, että kaikki yhtiöt tai jotkin yhtiöiden ryhmät esittävät toimintansa tuloksellisuutta koskevan selvityksen sen sijaan, että ne esittäisivät tuloslaskelman erät 23-26 artiklan mukaisesti, mikäli tietosisältö vastaa vähintään mainituissa artikloissa edellytettyä."9) Muutetaan 31 artikla seuraavasti:a) Korvataan 1 kohdan c alakohdan bb alakohta seuraavasti:"bb) kaikki sellaiset vastuut, jotka liittyvät kyseiseen tai sitä edeltäneeseen tilikauteen, on otettava huomioon, vaikka tällaiset vastuut tulisivat tietoon vasta tilinpäätöspäivän ja tilinpäätöksen laatimisen välisenä aikana,"b) Lisätään kohta seuraavasti:"1a. Jäsenvaltiot voivat 31 artiklan 1 kohdan c alakohdan bb alakohdan mukaisesti esitettyjen lukujen lisäksi sallia tai vaatia, että kaikki sellaiset ennakoitavissa olevat vastuut ja mahdolliset menetykset, jotka liittyvät kyseiseen tai aikaisempaan tilikauteen, otetaan huomioon, vaikka tällaiset vastuut ja menetykset tulisivat tietoon vasta tilinpäätöspäivän ja tilinpäätöksen laatimisen välisenä aikana."10) Korvataan 33 artiklan 1 kohdan c alakohta seuraavasti:"c) käyttöomaisuuden osalta tehdään arvonkorotuksia."11) Korvataan 42 artiklan ensimmäinen kohta seuraavasti:"Varaukset eivät saa olla suurempia kuin on tarpeen."12) Lisätään artiklat seuraavasti:" 42 e artiklaJäsenvaltiot voivat 32 artiklasta poiketen sallia tai vaatia, että kaikki yhtiöt tai jotkin yhtiöiden ryhmät arvostavat käypään arvoon tietynlaiset omaisuuserät, jotka eivät ole rahoitusvälineitä.Tämän salliminen tai vaatiminen voidaan rajoittaa direktiivissä 83/349/ETY määriteltyihin konsolidoituihin tilinpäätöksiin.42 f artiklaJäsenvaltiot voivat sallia tai vaatia, että kaikki yhtiöt tai jotkin yhtiöiden ryhmät sisällyttävät arvon muutoksen tuloslaskelmaan, jos omaisuuserä arvostetaan 42 e artiklan mukaisesti, sanotun kuitenkaan rajoittamatta 31 artiklan 1 kohdan c alakohdan soveltamista."13) Korvataan 43 artiklan 1 kohdan 6 alakohdassa viittaus 9 ja 10 artiklaan viittauksella 9, 10 ja 10 a artiklaan.14) Muutetaan 46 artikla seuraavasti:a) Korvataan 1 kohta seuraavasti:"1. a) Toimintakertomuksessa on oltava ainakin oikean kuvan antava selostus yhtiön liiketoiminnan kehittymisestä ja tuloksesta sekä yhtiön tilasta, mukaan luettuna kuvaus sen merkittävimmistä tulevista riskeistä ja epävarmuustekijöistä.Selostuksen on oltava tasapuolinen ja kattava analyysi yhtiön liiketoiminnan kehittymisestä ja tuloksesta sekä yhtiön tilasta, ja sen on vastattava yhtiön kokoa ja moninaisuutta.b) Analyysin on sisällettävä yhtiön kehityksen, tuloksen tai aseman ymmärtämisen kannalta tarvittavassa laajuudessa tärkeimmät sekä taloudelliset että tarvittaessa muut kuin taloudelliset tulosindikaattorit, jotka ovat merkityksellisiä yhtiön liiketoiminnalle, mukaan lukien tiedot ympäristöä ja työntekijöitä koskevista seikoista.c) Toimintakertomuksessa esitettävään analyysiin on tarvittaessa sisällytettävä tietoa ja lisäselvityksiä tilinpäätöksessä esitetyistä luvuista."b) Lisätään kohta seuraavasti:"4. Jäsenvaltiot voivat päättää, että 27 artiklan piiriin kuuluviin yrityksiin ei sovelleta edellä olevan 1 kohdan b alakohdan velvoitetta siltä osin, kuin se koskee muuta kuin taloudellisia tietoja."15) Poistetaan 48 artiklan kolmas virke.16) Korvataan 49 artiklan kolmas virke seuraavasti:"Tilintarkastuksen suorittamisesta vastuussa olevan yhden tai useamman henkilön, jäljempänä 'tilintarkastajat', antama tilintarkastuskertomus ei saa olla julkistettavassa asiakirjassa, mutta on ilmoitettava, onko annettu tilintarkastajan lausunto vakiomuotoinen, ehdollinen, kielteinen tai että tilintarkastajat eivät ole voineet antaa lausuntoa. Lisäksi on ilmoitettava, sisältyykö tilintarkastuskertomukseen seikkoja, joihin tilintarkastajat ovat kiinnittäneet erityistä huomiota liittämättä kuitenkaan lausuntoon muistutusta."17) Korvataan 51 artiklan 1 kohta seuraavasti:"1. Yhtiöiden on annettava tilinpäätöksensä tarkastettavaksi yhdelle tai useammalle sellaiselle henkilölle, jonka jäsenvaltiot ovat hyväksyneet suorittamaan lakisääteisiä tilintarkastuksia lakisääteisten tilintarkastusten suorittamisesta vastuussa olevien henkilöiden hyväksymisestä 10 päivänä huhtikuuta 1984 annetun kahdeksannen neuvoston direktiivin 84/253/ETY(11) perusteella.Tilintarkastajien on myös annettava lausuntonsa siitä, ovatko toimintakertomus ja saman tilikauden tilinpäätös keskenään yhdenmukaiset."18) Lisätään artikla seuraavasti:" 51 a artikla1. Tilintarkastuskertomuksessa on oltava:a) johdanto, jossa on yksilöitävä ainakin tilintarkastuksen kohteena oleva tilinpäätös sekä tilinpäätöstä valmisteltaessa noudatettu tilinpäätössäännöstö;b) kuvaus tilintarkastuksen laajuudesta, jossa on mainittava ainakin ne tilintarkastusstandardit, joiden mukaisesti tilintarkastus on suoritettu;c) tilintarkastuslausunto, jossa on selvästi esitettävä tilintarkastajien näkemys siitä, annetaanko tilinpäätöksessä oikeat ja riittävät tiedot noudatetun tilinpäätössäännöstön mukaisesti ja, tarvittaessa, täyttääkö tilinpäätös lakisääteiset vaatimukset; tilintarkastajan lausunto on vakiomuotoinen, ehdollinen, kielteinen tai, jos tilintarkastajat eivät ole voineet antaa lausuntoa, avoin;d) maininta seikoista, joihin tilintarkastajat kiinnittävät erityistä huomiota liittämättä kuitenkaan lausuntoon muistutusta;e) lausunto siitä, ovatko vuosikertomus ja saman tilikauden tilinpäätös keskenään yhdenmukaiset.2. Tilintarkastajien on allekirjoitettava ja päivättävä tilintarkastuskertomus."19) Kumotaan 53 artiklan 1 kohta.20) Lisätään artikla seuraavasti:" 53 a artiklaJäsenvaltiot eivät saa sallia 11, 27, 46, 47 ja 51 artiklassa säädettyjä poikkeuksia sellaisten yhtiöiden osalta, joiden arvopaperit on otettu kaupankäynnin kohteeksi sijoituspalveluista arvopaperimarkkinoilla 10 päivänä toukokuuta 1993 annetun neuvoston direktiivin 93/22/ETY(12) 1 artiklan 13 kohdassa tarkoitetuilla säännellyillä markkinoilla jossakin jäsenvaltiossa."21) Korvataan 56 artiklan 1 kohdassa viittaus 9 ja 10 artiklaan viittauksella 9, 10 ja 10 a artiklaan.22) Korvataan 60 artiklan ensimmäisessä kohdassa ilmaisu "markkina-arvon" ilmaisulla "käyvän arvon".23) Korvataan 61 a artiklassa viittaus 42 a-d artiklaan viittauksella 42 a-f artiklaan.2 artiklaMuutetaan direktiivi 83/349/ETY seuraavasti:1) Korvataan 1 artiklan 2 kohta seuraavasti:"2. Muissa kuin 1 kohdassa tarkoitetuissa tapauksissa jäsenvaltio voi vaatia, että sen kansallisen lainsäädännön alainen yritys laatii konsolidoidun tilinpäätöksen ja konsolidoidun toimintakertomuksen, jos:a) kyseisellä yrityksellä (emoyritys) on valtuudet käyttää tai se tosiasiallisesti käyttää määräys- tai valvontavaltaa toisessa yrityksessä (tytäryritys); taib) emoyritys johtaa kyseistä yritystä (emoyritys) ja toista yritystä (tytäryritys) yhtenäiseltä pohjalta."2) Korvataan 3 artiklan 1 kohdassa viittaus 13, 14 ja 15 artiklaan viittauksella 13 ja 15 artiklaan.3) Muutetaan 6 artikla seuraavasti:a) Korvataan 4 kohta seuraavasti:"4. Tätä artiklaa ei sovelleta, jos jonkin konsolidoitavan yrityksen arvopaperit on otettu kaupankäynnin kohteeksi sijoituspalveluista arvopaperimarkkinoilla 10 päivänä toukokuuta 1993 annetun neuvoston direktiivin 93/22/ETY(13) 1 artiklan 13 kohdassa tarkoitetuilla säännellyillä markkinoilla jossakin jäsenvaltiossa."b) Kumotaan 5 kohta.4) Muutetaan 7 artikla seuraavasti:a) Poistetaan 1 kohdan b alakohdan toinen virke.b) Korvataan 2 kohdan a alakohdassa viittaus 13, 14 ja 15 artiklaan viittauksella 13 ja 15 artiklaan.c) Korvataan 3 kohta seuraavasti:"3. Tätä artiklaa ei sovelleta yhtiöihin, joiden arvopaperit on otettu kaupankäynnin kohteeksi neuvoston direktiivin 93/22/ETY 1 artiklan 13 kohdassa tarkoitetuilla säännellyillä markkinoilla jossakin jäsenvaltiossa."5) Korvataan 11 artiklan 1 kohdan a alakohdassa viittaus 13, 14 ja 15 artiklaan viittauksella 13 ja 15 artiklaan.6) Kumotaan 14 artikla.7) Lisätään 16 artiklan 1 kohtaan alakohta seuraavasti:"Jäsenvaltiot voivat sallia tai vaatia, että konsolidoituun tilinpäätökseen sisällytetään ensimmäisessä alakohdassa mainittujen asiakirjojen lisäksi muita asiakirjoja."8) Korvataan 17 artiklan 1 kohdassa viittaus 3-10 artiklaan viittauksella 3-10 a artiklaan.9) Muutetaan 34 artikla seuraavasti:a) Korvataan 2 kohdan b alakohdassa ilmaus "13 tai 14 artiklan" ilmauksella "13 artiklan" ja poistetaan ilmaisu "sanotun rajoittamatta kuitenkaan 14 artiklan 3 kohdan soveltamista".b) Korvataan 5 kohdassa ilmaisu "kuuluvalla" ilmaisulla "kuuluvilla" ja poistetaan ilmaisu "tai 14 artiklan perusteella konsolidoinnin ulkopuolelle jätetyillä".10) Muutetaan 36 artikla seuraavasti:a) Korvataan 1 kohta seuraavasti:"1. Konsolidoidussa toimintakertomuksessa on oltava ainakin oikean kuvan antava selostus konsolidointiin kuuluvien yritysten liiketoiminnan kehittymisestä ja tuloksesta sekä niiden tilasta, mukaan luettuna kuvaus niiden merkittävimmistä tulevista riskeistä ja epävarmuustekijöistä.Selostuksen on oltava tasapuolinen ja kattava analyysi konsolidointiin kuuluvien yritysten liiketoiminnan kehittymisestä ja tuloksesta sekä niiden tilasta, ja sen on vastattava yhtiön kokoa ja moninaisuutta. Analyysin on sisällettävä yhtiön kehityksen, tuloksen tai aseman ymmärtämisen kannalta tarvittavassa laajuudessa tärkeimmät sekä taloudelliset että tarvittaessa muut kuin taloudelliset tulosindikaattorit, jotka ovat merkityksellisiä liiketoiminnalle, mukaan lukien tiedot ympäristöä ja työntekijöitä koskevista seikoista.Konsolidoidussa toimintakertomuksessa esitettävään analyysiin on tarvittaessa sisällytettävä tietoa ja lisäselvityksiä konsolidoidussa tilinpäätöksessä esitetyistä luvuista."b) Lisätään kohta seuraavasti:"3. Jos toimintakertomuksen lisäksi edellytetään konsolidoidun toimintakertomuksen esittämistä, nämä kertomukset voidaan antaa yhtenä asiakirjana. Tällaista asiakirjaa laadittaessa voi olla tarkoituksenmukaista painottaa enemmän niitä seikkoja, jotka ovat merkityksellisiä konsolidointiin sisältyville yrityksille kokonaisuutena tarkasteltuna."11) Korvataan 37 artikla seuraavasti:" 37 artikla1. Yhtiöiden on annettava konsolidoitut tilinpäätöksensä tarkastettavaksi yhdelle tai useammalle sellaiselle henkilölle, joka on sen jäsenvaltion lainsäädännön nojalla, jonka alainen emoyritys on, hyväksytty suorittamaan lakisääteisiä tilintarkastuksia lakisääteisten tilintarkastusten suorittamisesta vastuussa olevien henkilöiden hyväksymisestä 10 päivänä huhtikuuta 1984 annetun kahdeksannen neuvoston direktiivin 84/253/ETY(14) perusteella.Konsolidoidun tilinpäätöksen tarkastuksesta vastuussa olevan henkilön tai olevien henkilöiden, jäljempänä 'tilintarkastajat', on myös annettava lausunto siitä, ovatko konsolidoitu toimintakertomus ja saman tilikauden konsolidoitu tilinpäätös keskenään yhdenmukaiset.2. Tilintarkastuskertomuksessa on oltava:a) johdanto, jossa on yksilöitävä ainakin tilintarkastuksen kohteena oleva konsolidoitu tilinpäätös sekä tilinpäätöstä valmisteltaessa noudatettu tilinpäätössäännöstö;b) kuvaus tilintarkastuksen laajuudesta, jossa on mainittava ainakin ne tilintarkastusstandardit, joiden mukaisesti tilintarkastus on suoritettu;c) tilintarkastuslausunto, jossa on selvästi esitettävä tilintarkastajien näkemys siitä, annetaanko konsolidoidussa tilinpäätöksessä oikeat ja riittävät tiedot noudatetun tilinpäätössäännöstön mukaisesti ja, tarvittaessa, täyttääkö konsolidoitu tilinpäätös lakisääteiset vaatimukset; tilintarkastajan lausunto on vakiomuotoinen, ehdollinen, kielteinen tai, jos tilintarkastajat eivät ole voineet antaa lausuntoa, avoin;d) maininta seikoista, joihin tilintarkastajat kiinnittävät erityistä huomiota liittämättä kuitenkaan lausuntoon muistutusta;e) lausunto siitä, ovatko konsolidoitu toimintakertomus ja saman tilikauden konsolidoitu tilinpäätös keskenään yhdenmukaiset.3. Tilintarkastajien on allekirjoitettava ja päivättävä tilintarkastuskertomus.4. Jos emoyrityksen tilinpäätös on liitetty konsolidoituun tilinpäätökseen, tässä artiklassa tarkoitettu tilintarkastuskertomus voidaan yhdistää mihin tahansa direktiivin 78/660/ETY 51 artiklassa tarkoitettuun emoyrityksen tilinpäätöstä koskevaan tilintarkastuskertomukseen."12) Lisätään 38 artiklaan kohta seuraavasti:"7. Edellä 2 ja 3 kohtaa ei sovelleta yhtiöihin, joiden arvopaperit on otettu kaupankäynnin kohteeksi direktiivin 93/22/ETY 1 artiklan 13 kohdassa tarkoitetuilla säännellyillä markkinoilla jossakin jäsenvaltiossa."3 artiklaMuutetaan direktiivi 86/635/ETY seuraavasti:1) Korvataan 1 artiklan 1 ja 2 kohta seuraavasti:"1. Direktiivin 78/660/ETY 2 ja 3 artikla, 4 artiklan 1 kohta ja 3-6 kohta, 6, 7, 13 ja 14 artikla, 15 artiklan 3 ja 4 kohta, 16-21 artikla, 29-35 artikla, 37-41 artikla, 42 artiklan ensimmäinen virke, 42 a-42 f artikla, 45 artiklan 1 kohta, 46 artiklan 1 ja 2 kohta, 48-50 artikla, 50 a artikla, 51 artiklan 1 kohta, 51 a artikla, 56-59 artikla, 61 ja 61 a artikla koskevat tämän direktiivin 2 artiklassa tarkoitettuja laitoksia, jollei tässä direktiivissä toisin säädetä. Tämän direktiivin 35 artiklan 3 kohtaa, 36 ja 37 artiklaa ja 39 artiklan 1-4 kohtaa ei sovelleta varoihin ja velkoihin, jotka arvostetaan direktiivin 78/660/ETY 7 a jakson mukaisesti.2. Kun direktiiveissä 78/660/ETY ja 83/349/ETY viitataan direktiivin 78/660/ETY 9, 10 ja 10 a artiklaan (tase) tai 22-26 artiklaan (tuloslaskelma), viittauksia pidetään viittauksina tämän direktiivin 4 ja 4 a artiklaan (tase) tai 26, 27 ja 28 artiklaan (tuloslaskelma)."2) Muutetaan 4 artikla seuraavasti:a) Korvataan ensimmäinen virke seuraavasti:"Jäsenvaltioiden on säädettävä, että tasetta esitettäessä noudatetaan seuraavaa kaavaa. Jäsenvaltiot voivat vaihtoehtoisesti sallia tai vaatia, että luottolaitokset käyttävät 4 a artiklan mukaista taseen esittämistapaa."b) Ei koske suomenkielistä versiota: 4 artiklan jakson "Vastattavat" 6 kohdan otsake säilyy ennallaan.3) Lisätään artikla seuraavasti:" 4 a artiklaSen sijaan, että taseen erät esitetään 4 artiklan mukaisesti, jäsenvaltiot voivat sallia tai vaatia, että luottolaitokset tai tietyt luottolaitosryhmät esittävät taseen erät luokitellen ne niiden luonteen mukaisesti ja niiden keskinäisessä likvidiysjärjestyksessä, mikäli annettavat tiedot vastaavat vähintään 4 artiklassa edellytettyä."4) Lisätään 26 artiklaan kohta seuraavasti:"Jäsenvaltiot voivat direktiivin 78/660/ETY 2 artiklan 1 kohdasta poiketen sallia tai vaatia, että kaikki luottolaitokset tai jotkin luottolaitosryhmät esittävät toimintansa tuloksellisuutta koskevan selvityksen sen sijaan, että ne esittävät tuloslaskelman erät 27 tai 28 artiklan mukaisesti, mikäli tiedot vastaavat vähintään kyseisissä artikloissa edellytettyä."5) Kumotaan 43 artiklan 2 kohdan f alakohta.4 artiklaMuutetaan direktiivi 91/674/ETY seuraavasti:1) Korvataan 1 artiklan 1 ja 2 kohta seuraavasti:"1. Direktiivin 78/660/ETY 2 ja 3 artikla, 4 artiklan 1 kohta ja 3-6 kohta, 6, 7, 13 ja 14 artikla, 15 artiklan 3 ja 4 kohta, 16-21 artikla, 29-35 artikla, 37-41 artikla, 42 artikla, 42 a-42 f artikla, 43 artiklan 1 kohdan 1-7 alakohta ja 9-14 alakohta, 45 artiklan 1 kohta, 46 artiklan 1 ja 2 kohta, 48-50 artikla, 50 a artikla, 51 artiklan 1 kohta, 51 a artikla, 56-59 artikla, 61 artikla sekä 61 a artikla koskevat tämän direktiivin 2 artiklassa tarkoitettuja yrityksiä, jollei tässä direktiivissä toisin säädetä. Tämän direktiivin 46, 47, 48, 51 ja 53 artiklaa ei sovelleta varoihin ja velkoihin, jotka arvostetaan direktiivin 78/660/ETY 7 a jakson mukaisesti.2. Kun direktiiveissä 78/660/ETY ja 83/349/ETY viitataan direktiivin 78/660/ETY 9, 10 ja 10 a artiklaan (tase) tai 22-26 artiklaan (tuloslaskelma), viittauksia pidetään viittauksina tämän direktiivin 6 artiklaan (tase) tai 34 artiklaan (tuloslaskelma)."2) Korvataan 4 artikla seuraavasti:" 4 artikla1. Tätä direktiiviä sovelletaan 'Lloyd's' -nimellä tunnettuun vakuutuksenantajien yhteenliittymään. Tässä direktiivissä sekä Lloyd's että Lloyd'sin syndikaatit katsotaan vakuutusyhtiöiksi.2. Lloyd's laatii 65 artiklan 1 kohdasta poiketen yhdistelmätilinpäätöksen direktiivissä 83/349/ETY edellytetyn konsolidoidun tilinpäätöksen sijasta. Yhdistelmätilinpäätös laaditaan yhdistämällä kaikkien syndikaattien tilinpäätökset."3) Korvataan 6 artiklassa olevan jakson "Vastattavat" erän E otsakkeessa ilmaisu "Varaukset" ilmaisulla "Muut varaukset".4) Muutetaan 46 artikla seuraavasti:a) Lisätään 5 kohtaan virke seuraavasti:"Jäsenvaltiot voivat sallia poikkeamisen tästä vaatimuksesta."b) Korvataan 6 kohta seuraavasti:"6. Jokaiseen sijoitusten kohtaan sovellettu yksi tai useampi menetelmä sekä niiden avulla määritellyt luvut on yksilöitävä tilinpäätöksen liitetiedoissa."5) Lisätään artikla seuraavasti:" 46 a artikla1. Kun varat ja vastuut on arvostettu direktiivin 78/660/EY 7 a jakson mukaisesti, sovelletaan tämän artiklan 2-6 kohtaa.2. Vastaavien D kohdassa esitetyt sijoitukset on arvostettava käypään arvoon.3. Kun sijoitukset arvostetaan hankintamenoon, niiden käypä arvo on ilmoitettava tilinpäätöksen liitetiedoissa.4. Kun sijoitukset arvostetaan käypään arvoon, niiden hankintameno on ilmoitettava tilinpäätöksen liitetiedoissa.5. Samaa arvostusmenetelmää sovelletaan kaikkiin sijoituksiin, jotka kuuluvat johonkin arabialaisella numerolla merkittyyn kohtaan tai jotka on esitetty vastaavien C I kohdassa. Jäsenvaltiot voivat sallia poikkeuksia tästä vaatimuksesta.6. Jokaiseen sijoitusten kohtaan sovellettu yksi tai useampi menetelmä ja niiden avulla saadut luvut on yksilöitävä tilinpäätöksen liitetiedoissa."6) Kumotaan liite.5 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2005. Jäsenvaltioiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.6 artiklaTämä direktiivi tulee voimaan päivänä, jona se julkaistaan Euroopan unionin virallisessa lehdessä.7 artiklaTämä direktiivi on osoitettu kaikille jäsenvaltioille.Tehty Luxemburgissa 18 päivänä kesäkuuta 2003.Euroopan parlamentin puolestaPuhemiesP. CoxNeuvoston puolestaPuheenjohtajaG. Drys(1) EYVL C 227 E, 24.9.2002, s. 336.(2) EUVL C 85, 8.4.2003, s. 140.(3) Euroopan parlamentin lausunto, annettu 14. tammikuuta 2003 (ei vielä julkaistu virallisessa lehdessä) ja neuvoston päätös, tehty 6. toukokuuta 2003.(4) EYVL L 243, 11.9.2002, s. 1.(5) EYVL L 222, 14.8.1978, s. 11, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2001/65/EY (EYVL L 283, 27.10.2001, s. 28).(6) EYVL L 193, 18.7.1983, s. 1, direktiivi sellaisena kuin se on viimeksi muutettuna direktiivillä 2001/65/EY.(7) EYVL L 156, 13.6.2001, s. 33.(8) EYVL L 372, 31.12.1986, s. 1, direktiivi sellaisena kuin se on viimeksi muutettuna direktiivillä 2001/65/EY.(9) EYVL L 374, 31.12.1991, s. 7.(10) EYVL L 193, 18.7.1983, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2001/65/ETY (EYVL L 283, 27.10.2001, s. 28).(11) EYVL L 126, 12.5.1984, s. 20.(12) EYVL L 141, 11.6.1993, s. 27, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/87/EY (EYVL L 35, 11.2.2003, s. 1).(13) EYVL L 141, 11.6.1993, s. 27, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/87/EY (EYVL L 35, 11.2.2003, s. 1).(14) EYVL L 126, 12.5.1984, s. 20.